Document ID: 32002D0987

32002D0987
L 344/39
SLUŽBENI LIST EUROPSKE UNIJE
ODLUKA KOMISIJE
od 13. prosinca 2002.
o popisu objekata na Falklandskim otocima odobrenih za uvoz svježeg mesa u Zajednicu
(priopćena pod brojem dokumenta C(2002) 4988)
(Tekst značajan za EGP)
(2002/987/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima u vezi sa zdravstvenim i veterinarskim pregledima pri uvozu goveda, ovaca i koza, te svinja i svježeg mesa ili mesnih proizvoda iz trećih zemalja (1), kako je zadnje izmijenjena Uredbom Vijeća (EZ) br. 1452/2001 (2), a posebno njezin članak 4. stavak 1. i članak 18. stavak 1.,
budući da:
(1)
Objekti u trećim zemljama mogu se odobriti za izvoz svježeg mesa u Zajednicu samo ako udovoljavaju općim i posebnim uvjetima predviđenim Direktivom 72/462/EEZ.
(2)
Nakon provedene misije Zajednice, doima se da se stanje zdravlja životinja na Falklandskim otocima može na pozitivan način usporediti s onim u državama članicama, posebno s obzirom na prijenos bolesti putem mesa, te da su postupci nadzora proizvodnje svježeg mesa zadovoljavajući.
(3)
U smislu članka 4. stavka 3. Direktive 72/462/EEZ, Falklandski otoci su proslijedili pojedinosti o objektu koji bi se trebao odobriti za izvoz svježeg mesa u Zajednicu.
(4)
Inspekcija Zajednice pokazala je da su higijenski standardi u tom objektu zadovoljavajući i da ga se stoga može uključiti na prvi popis objekata, koji se sastavlja u skladu s člankom 4. stavkom 1. Direktive 72/462/EEZ, iz kojih se može odobriti uvoz svježeg mesa. Uvoz svježeg mesa iz objekta navedenog na popisu u Prilogu i dalje je podložan već utvrđenim odredbama, općim odredbama Ugovora i posebno ostalim veterinarskim propisima Zajednice koji se odnose na zaštitu zdravlja.
(5)
Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
1. Objekt na Falklandskim otocima kako je naveden u Prilogu ovime se odobrava u svrhu izvoza svježeg mesa u Zajednicu.
2. Uvoz iz ovog objekta ostaje podložan veterinarskim odredbama Zajednice, a posebno onima koje se odnose na zaštitu zdravlja.
Članak 2.
Ova je Odluka upućena državama članicama.
Sastavljeno u Bruxellesu 13. prosinca 2002.

Labels: 17
0
3
18
15